钦定古今图书集成/明伦汇编/官常典/第729卷 > 苏刘义
## 钦定古今图书集成/明伦汇编/官常典/第729卷 > 苏刘义

按《广东通志》：“刘义，荆湖人。景定初，从吕文德鄂州，战
阵有功，转十官。四年，复以守鄂功为结州刺史。刘义虽出吕氏，乃心在王室，推戴永嘉，建植大功。景炎新
造，拜检校少保，某军节度使，殿前指挥司马，兼诸路
经制镇抚大使，广东西策应大使。遇张世杰用事，志
不得展。丁丑七月，罢诸使，免兼殿司。帝在井澳，元刘”
深来袭，陈宜中如占城，刘义不以为是，櫂舟追之，不
及而返，夜泊湾头，俄有天火飞集刘义舟，延烧众舟
几尽。祥兴嗣立，进开府仪同三司、殿前都指挥使。厓
山兵败绩，与世杰同断缆去。世杰死，刘义亦为乱，卒
所害。